Učni list

**Gorenje sveče**

*Ana in Niko sta opazovala gorenje sveče. Vsaki dve minuti sta zapisovala njeno višino.*

|  |  |
| --- | --- |
| Čas  (v min) | Višina sveče  (v cm) |
| 0 | 7,5 |
| 2 | 7,2 |
| 4 | 6,6 |
| 6 | 6,1 |
| 8 | 6,0 |
| 10 | 5,6 |
| 12 | 5,0 |

*1. Rešimo nalogo brez uporabe IKT.*

a) Poišči ustrezen matematični model za gorenje sveče. Predstavi ga z grafom in s funkcijskim

predpisom.

b) V kolikšnem času bo sveča visoka 2 cm?

c) V kolikšnem času bo sveča zgorela?

d) V kolikšnem času bi zgorela 10 cm visoka sveča?

e) Opiši, kako si dobil rezultate.

*2. Nalogo rešimo še z uporabo IKT.*

a) Podatke predstavi z Excelom v koordinatnem sistemu in poišči najustreznejšo prilagoditveno funkcijo.

b) Kdaj bo po tem modelu sveča visoka 2 cm?

c) Kdaj bo po tem modelu sveča zgorela?

d) V kolikšnem času bo po tem modelu zgorela 10 cm visoka sveča?

e) Primerjaj rezultate obeh načinov reševanja?

f) Poimenuj prilagoditveno funkcijo.

g) Kdaj je po tvojem mnenju izdelani model uporaben?

h) Razmisli, od česa je odvisno gorenje sveče. Svoje mnenje in rezultate preveri pri izdelovalcih sveč.